Folketing
2011-02-10

Da vores sædvanlige ordfører på området ikke kan være til stede i salen, har jeg fået lov til at fremlægge Socialdemokratiets indstillinger her. Jeg vil prøve at gøre det med det engagement og den indlevelse, som det fortjener. Med det her lovforslag foreslås der en ophævelse af revisionsbestemmelserne i forbindelse med realkompetencevurderinger. Undervisningsministeren finder, at der ikke er grundlag for at foretage indholdsmæssige ændringer i lovene på nuværende tidspunkt. De gældende regler om individuel kompetencevurdering bevares således uændret. Undervisningsministeriet vil i løbet af 2011 iværksatte initiativer for at støtte en bredere implementering af ordningerne om realkompetencevurdering på uddannelsesinstitutionerne. Socialdemokratiet støtter, at bestemmelserne om lovrevisionen bliver ophævet.